
ՈՐՈՇՈՒՄ
	19 մայիսի 2022 թվականի
	թիվ 86
	քաղ. Բիշքեկ



«Անվավոր տրանսպորտային միջոցների անվտանգության մասին» Մաքսային միության տեխնիկական կանոնակարգում (ՄՄ ՏԿ 018/2011) փոփոխություններ կատարելու մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 29-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Մաքսային միության հանձնաժողովի 2011 թվականի դեկտեմբերի 9-ի թիվ 877 որոշմամբ ընդունված՝ «Անվավոր տրանսպորտային միջոցների անվտանգության մասին» Մաքսային միության տեխնիկական կանոնակարգի (ՄՄ ՏԿ 018/2011) 34-րդ կետը լրացնել հետեւյալ բովանդակության պարբերությամբ.

«1958 թվականի համաձայնագրի պայմանավորվող կողմ չհանդիսացող՝ Եվրասիական տնտեսական միության անդամ պետության տարածքում գրանցված՝ արտադրանք արտադրողները նախկինում սույն տեխնիկական կանոնակարգի պահանջներին համապատասխանության գնահատում չանցած տրանսպորտային միջոցի (հենասարքի) տիպին դասվող տրանսպորտային միջոցի (հենասարքի) համապատասխանության գնահատում անցկացնելու դեպքում մինչեւ 2023 թվականի դեկտեմբերի 31-ը ներառյալ իրավունք ունեն կիրառելու սույն տեխնիկական կանոնակարգի 35-րդ կետով նախատեսված ընթացակարգերը։»։
2.	Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո եւ տարածվում է 2022 թվականի մայիսի 19-ից հետո ծագած իրավահարաբերությունների վրա։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

